**დ ა პ ი რ ი ს პ ი რ ე ბ ა**

**მიხეილ ჯაახიშვილი - ზაზა თედელური**

**ლ უ ბ ა - მარიკა არღუთაშვილი**

**ქ ე თ ო - გვანცა კანდელაკი**

**მზიკო ტურაშვილი**

**სერგო ორჯონიკიძე - კობა კოპაძე**

**პანსიონის დირექტორი,მწერალი - მერაბ მეზურნიშვილი**

**მწერალთა კავშირის თავმჯდომარე - ზაზა ცარულაშვილი**

**მწერალი - თურბენდ რევაზაშვილი**

**პაოლო იაშვილი - ზურაბ ხინჩიკაშვილი**

**ახალგაზრდა მწერალი, ელიზბარი - კონსტანტინე კახიშვილი**

**ახალგაზრდა მწერალი, ჯურხა - ლევან ჯამბრიშვილი**

**ცეკას განყოფილების გამგე - მაია ტურაშვილი**

**ლავრენტი ბერია - მერაბ ჭანკოტაძე**

**გამომძებელი - ზვიად მაღალაშვილი**

**უფროსი ჩეკისტი - ზურაბ პავლიაშვილი**

**ახალგაზრდა დამწყები ჩეკისტი - გიორგი ჩოჩნიძე**

**ახალგაზრდა ჩეკისტი - ზვიად რომელაშვილი**

**მეზობელი ცოლ-ქმარი - ომარ გრიგალაშვილი**

**მანანა თევდორაშვილი**

**ფეოხორა - ჯემალ ჭულუხაძე**

**მდივანი - ნათია ოთინაშვილი**

**სერგო ორჯონიკიძის მდივანი - ლიკა კევლიშვილი**

ხმა მიკროფონში - დროთა ბრუნვის გამო ისტორიის კათედრა გაუქმდა და დარჩა მხოლოდ თეატრი, სადაც ისტორიამ თავი შეაფარა - მიხეილ ჯავახიშვილი 1937 წლის 14 აგვისტო. ქვიშხეთის მწერალთა დასასვენებელი სახლი.

**ლუბა** - წავალ, ბავშვებს მივხედავ...

**მიხეილი** - ტიციანი დააპატიმრეს.... მეც ან ცოტა ადრე უნდა დავბადებულიყავი, ან ცოტა გვიან...

**ქეთო** - მამა, ამ ამბებზე შენი აზრი მაინტერესებს.

**მიხეილი** - ვერაფერს გეტყვი, მე თვითონ არაფერი გამეგება რა. ქეთო, წადი დაიძინე გვიანია...

**ჩეკისტი** - კარი გააღეთ, ორდერი გვაქვს, **ქეთო** - რა მოხდა მამა? - რაშია საქმე?

**მიხეილი** - არაფერია... ქეთო, შენ წადი ჩაიცვი, არ გაცივდე...

**ლუბა** - ხომ გეუბნებოდი, არაფერს გაპატიებს მეთქი, შენმა სიჯიუტემ დაგღუპა. ლოგინს მაინც გავატან...

**ჩეკისტი** - არ დასჭირდება

**მიხეილი** - ვიცი თქვენი ამბავი. ქეთო, ხვალ წადი და ეს საგზური მწერალთა კავშირს დაუბრუნე

**ჩეკისტი** - Отберите у этого негодяя... სწრაფად!

**ქეთო** - ეს უსამართლობაა! ამას რომ იჭერთ ვინ დაგრჩებათ!

**დირექტორი** - ქეთო, თავი შეიკავე.... გთხოვ...

**ქეთო** - უმამოდ სიცოცხლე არ შემიძლია, არა ... მეც მინდა წამიყვანონ...

**დირექტორი** - ქეთო, მამასთან ერთად, ერთ საკანში ხომ არ ჩაგსვამენ... მამას მაინც ვერ ნახავ...

**ქეთო** - არა, არა, არა... მამა, მამა...

**დირექტორი** - ქეთო გთხოვ, თავი შეიკავე... ხომ იცი ცოლ-შვილის წაყვანასაც არ ერიდებიან... ეხლა რას აპირებთ?

მიხეილს - თქვენი გვარი?

**მიხეილი** - ჯავახიშვილი

**ჩეკისტი** - სახელი?

**მიხეილი** - მიხეილი

**ჩეკისტი** - დაპატიმრებული ხართ.

**ქეთო** - რა მოხდა მამა? - რაშია საქმე?

**მიხეილი** - არაფერია... ქეთო, შენ წადი ჩაიცვი, არ გაცივდე...

**ლუბა** - ხომ გეუბნებოდი, არაფერს გაპატიებს მეთქი, შენმა სიჯიუტემ დაგღუპა. ლოგინს მაინც გავატან...

**ჩეკისტი** - არ დასჭირდება

**მიხეილი** - ვიცი თქვენი ამბავი. ქეთო, ხვალ წადი და ეს საგზური მწერალთა კავშირს დაუბრუნე

**ჩეკისტი** - Отберите у этого негодяя... სწრაფად!

**ქეთო** - ეს უსამართლობაა! ამას რომ იჭერთ ვინ დაგრჩებათ!

**დირექტორი** - ქეთო, თავი შეიკავე.... გთხოვ...

**ქეთო** - უმამოდ სიცოცხლე არ შემიძლია, არა ... მეც მინდა წამიყვანონ...

**დირექტორი** - ქეთო, მამასთან ერთად, ერთ საკანში ხომ არ ჩაგსვამენ... მამას მაინც ვერ ნახავ...

**ქეთო** - არა, არა, არა... მამა, მამა...

**დირექტორი** - ქეთო გთხოვ, თავი შეიკავე... ხომ იცი ცოლ-შვილის წაყვანასაც არ ერიდებიან...ბავშვებს რა ეშველებათ? ეხლა რას აპირებთ?

**ქეთო** - ჩვენ აქ გამჩერებლები აღარა ვართ. დილით ბარგს ჩავალაგებთ და თბილისში წავალთ. გასაღებს მოგიტანთ... თქვენი სითბო და გულისხმიერება არასოდეს დამავიწყდება... ხალხი ისეა შეშინებული საკუთარი ლანდის ეშინია არ დამაბეზღონო, მამას დაპატიმრების შესახებ, მტელმა ქვიშხეთმა გაიგო და აქვე გვერდით სახლებში მოაგარაკე მწერლრბმა ვერ გაიგეს? გაიგეს, როგორ ვერ გაიგეს, მაგრამ შიშით ცხვირი ვერ გამოუყვიათ.

გამომძიებელი. გისმენთ, გისმენთ,გისმენთ.

**მიხეილი** - ჯავახიშვილი მიხეილი საბას ძე. დავიბადე 1880 წლის 8 ნოემბერს, ძველი სტილით, სწორედ მიხეილობა დღეს სოფელ წერაქვში. უმაღლესი განათლებით. 1904 წლიდან 1907 წლამდე ფედერალისტების პარტიაში ვირიცხებოდი

**გამომძიებელი** რატომ გამოხვედი პარტიიდან?

**მიხეილი** - პარტიიდან გამოვედი ოთხი მიზეზის გამო: 1. პარტიამ ეთნოგრაფიული პრინციპით მიიღო ქვეყნის საზღვრები - ე. ი. რამოდენიმე მაზრას სომხებს უთმობდა. 2. სოციალიზმი არ მწამდა. 3. პარტიაში მრავალი ანარქისტი შემოუშვა; 4.ილია ჭავჭავაძის მკვლელს - „სოციალურ-დემოკრატიას“ პასუხისმგებლობა მოხსნა....

**გამომძიებელი. ნასამართლევი ტუ იყავით?**

**მიხეილი** - ნასამართლევი გახლდით. გაზეთ „გლეხის“ რედაქტორობისთვის ერთი წელი ციხის პატიმარი ვიყავი, ხუთი წელი ლი რუსეთში გახლდით გადასახლებული.

**გამომძიებელი. საზღვარგარეთ?**

**მიხეილი** - საზღვარგარეთ? გახლდით - 1906 წლიდან 190 წლამდე.

**გამომძიებელი. ამ წლებში აქ არ ყოფილხართ**?

**მიხეილი**. მხოლოდ ერთხელ ჩამოვედი ილია ჭავჭავაძის მკვლელობის წინა დღეს შემთხვევით... /პაუზა/ იმასაც მოგახსენებთ, რომ ის ღამე საგურამოში გავათენე.

**გამომძიებელი. 1907-ში?**

**მიხეილი. დიახ, 1907-ში.**

**გამომძიებელი სხვა?**

**მიხეილი** - კიდევ? ნაციონალ-დემოკრატიული პარტიის წევრობის გამო დამაპატიმრეს...

**გამომძიებელი. რა იყო პარტიის მიზანი?**

**მიხეილი** - პარტიის მიზანი? რა უნდა ყოფილიყო გეთაყვა, მიზანი საქართველოს დამოუკიდებლობა იყო. პარტიის ყველა წევრს დახვრეტა მიუსაჯეს, რა თქმა უნდა მეც... მაგრამ მოხდა ისე, რომ მწერალთა დელეგაცია ეახლა მაშინდელ ამიერკავკასიის სამხარეო კომიტეტის პირველ მდივანს - სერგო ორჯონიკიძეს და ჩემი განთავისუფლება სთხოვეს. 1923 წელს ასეთ რამ ჯერ კიდევ შესაძლებელი გახლდათ.

**სერგო** - რას მთხოვდით? ჯავახიშვილი რაო?... /სიმღერა გრძელდება/

**მწერალი** - ჯავახიშვილი ნიჭიერი მწერალია...

**მწერალი** - აჩუქეთ მისი სიცოცხლე ქართველ ხალხს...

**მწერალი** - ჯავახიშვილი ჩვენი ერისთვის საჭირო და სასარგებლო პიროვნებაა...

**მწერალი** - ნუ დაღუპავთ, უშველეთ... თავდებად ჩვენ ვუდგებით, რომ ამიერიდან მიხეილი პოლიტიკურ საქმეებში აღარ გაერევა...

მდივანი. გრიგორი კანსტანტინოვიჩ, გაათავისუფლეთ.

**სერგო** - გაანთავისუფლეთ მიხეილ ჯავახიშვილი.

**ჩეკისტი** - მისამართი - ვერის დაღმართი №21. სტალინის სურათი არ კიდია. მხოლოდ შენთვის, შენზე, შენგან, შენთან შენი მ. ჯ. საინტერესოა ლუბა...

**ქეთო** - ლუბა დედაჩემია...

**ახ. ჩეკისტი** მოდით მე და თქვენ ვიცეკვოთ ბოდიში... მაპატიეთ... ჩემზე ნაწყენი ნუ დარჩებით... მოდით ტანსაცმელი გადავმალოთ...

**ქეთო** - წიგნებს გავიტან აბაზანაში თუ შეიძლება

**ახ.ჩეკისტი.** მოგეხმარებით, ორონდ ვიჩქაროთ.

**ჩეკისტი** - ჩხრეკის შემდეგ თან წავიღე ფული 4000 მანეთი, ორდენის წიგნაკი, შრომის წითელი დროშის ორდენი, პატარა რევოლვერი....

**ქეთო**. რევოლვერი?

**ახ. ჩეკისტი** - მოვიყვანე მეზობლები.

**ჩეკისტი** - მოდით, მოაწერეთ ხელი ოქმს, აი აქ.

**ქეთო -** ეს ნივთები რატომ არ ჩაწერეთ?!

**ჩეკისტი** - თავისუფლები ხართ. შეგიძლია წახვიდეთ ეს ძვირფასი ნივთები ანტიკვარული იშვიათობაა და ჩვენ მათ საზღვარგარეთ ვაგზავნით.

**ჩეკისტი** - წიგნებზე არავითარი მითითება არა გვაქვს. ჩვენ დავალებული გვაქვს მარტო ნივთების წაღება. მალე ავეჯსაც წავიღებთ და ოთახებს გავანთავისუფლებთ. ეს ბინა სხვას გადაეცა... რადიანებს.

**ქეთო** - ჩვენ რა გვეშველება?

**ჩეკისტი** - თქვენ ხელს არ გახლებთ... აქ თქვენ ერთ ოთახს გიტოვებენ. რადიანებმა თქვეს ესეც გვეყოფაო... ნახვამდის.

**ახჩეკიხტი**. როცა თქვენთან მოვდიოდი, არ ვიცოდი ვის ოჯახში მომიხდებოდა ყოფნა, წიგნებს რომ გადავხედე, მივხვდი, მამათქვენი სახელოვანი მწერალი ყოფილა, გთხოვთ სახსოვრად, მამათქვენის ერთი წიგნი მაჩუქოთ. „არსენა მარაბდელი“ სამყაროში არაფერია ულამაზესი ჩვენი ქვეყნისა, ჩვენ ქვეყანაში ადამიანისა და ადამიანში სულია.

**მიხეილი.** /ეკრანზე - 1936 წელს მოსკოვში, კრემლში, წითელი დროშის ორდენით დამაჯილდოვეს.

გამომძიებელი. აა, მახსოვს, მახსოვს...

**მიხეილი** - - მე თუ დღეს ცოცხალი ვარ, თუ მწერალი გავხდი და ეს ჯილდო დავიმსახურე, თქვენ უნდა გიმადლოდეთ.

**სერგო** - - ვერ გავიგე რა მითხრა... რას უნდა ნიშნავდეს მისი ეს სიტყვები?...

**მწერალი** - გრიგოლი კონსტანტინოვიჩ 1923 წელს თქვენ არ გადაარჩინეთ სიკვდილს?!

**სერგო** - ააა... ოოო... დიახ, დიახ... რა შეცდომას დაუშვებდით, რომ ასეთი ნიჭიერი კაცი დაგვეღუპა. - რა კარგია, რომ ასე გვასახელა! ჯავახიშვილისგან პროლეტარულმა მწერლებმა უნდა ისწავლონ.

**ცეკას წევრი** - გილოცავთ მაღალ ჯილდოს!

**ბერია** - ჯავახიშვილი უთუოდ მაღალი ღირსებიანი მწერალია... საქართველოს საზომით მაინც...

**გამომძიებელი** - ჯავახიშვილო! ფეხი გადმოადგი! რას მოსეირნობ ჩვენ ყველაფერი ვიცით, მერამდენედ გეკითხები, რა იყო შენი მიზანი,ე.ი არ გინდა მიპასუხო ჯავახიშვილო.

**მიხეილი**. საბას ძე, საბას ძე.

**გამომძიებელი**. - ხომ იცი, რომ ბრალად გედება აქტიური კონტრევოლუციური მუშაობა. კიდევ მეკითხები - აღიარებ თუ არა დანაშაულს?

**მიხეილი** - ვიმეორებ, არანაირ კონტრევოლუციურ ორგანიზაციაში არ ვყოფილვარ.

**გამომძიებელი**. ჯავახიშვილო!!

**მიხეილი** - ზოგიერთ პირთან საუბრის დროს ჩემ მიერ გამოთქმული ცალკეული მოსაზრება კონრრევოლუციური ხასიათის გახლდათ...

**გამომძიებელი** - შენი ცალკეული კონტრრევოლუციური გამონათქვამები კი არ გვაინტერესებს, არამედ არალეგალურ ორგანიზაციაში შენი კონტრრევოლუციური მუშაობა. არსებითად გვიპასუხეთ!

**მიხეილი** - გიმეორებთ - ჩემთვის უცნობია ასეთი ორგანიზაციის არსებობა და არც არავითარ კონტრრევოლუციურ მუშაობას არ ვეწევი.

**გამომძიებელი** - მწერალი კაცია წიგნები ეყვარება... ფეოხორა, აირე თორემ კისერზე ჩამოგკიდებ.

**მიხეილი**. მეტი აღარ შემიძლია.

**გამომძიებელი**. პირდაპირ მიპასუხე, სცნობ თუ არა თავს დამნაშავედ წაყენებულ ბრალდებაში?

**მიხეილი**. არა, არ ვცნობ.

**გამომძიებელი** - აღიარე ფაშისტური ორგანიზაციის ხელმძღვანელობა თორემ წამებით ამოგხდით სულს!...

**იხეილი** - რა ვქნა მოვიგონო ორგანიზაცია, ისიც ფაშისტური?!

**გამომძიებელი**. მეტის ლოდინის დრო არარ არის, მწერალი კაცი ხარ, თუ გინდა განცხადებით აღიარე დანაშაული, წერა კი გეხერხება, ჯობია განცხადება ბერიას სახელლზე დაწერო. როდის დაიწყო ცეკას მდივანთან შენი უთახმოება.

**მიხეილი** - მე და ლავრენტი ბერია ერთმანეთთან ახლოს ვცხოვრობდით... ჩვენი ფანჯრები ერთმანეთს უყურებდა.

**ბერია** - /ფანჯრიდან/ ბატონო მიხეილ, ჩვენ რატომ არ გვკადრულობთ ? ერთხელ არ გვესტუმრებით, ერთმანეთთან ასე ახლოს კი ვცხოვრობთ. ჩვენ, თქვენი დიდი პატივისმცემლები ვართ და გვწყინს, რომ განზე დგახართ და არ გვკადრულობთ. სამსახურიდან დაღლილი რომ მოვდივარ, ღამის 3-4 საათამდე თქვენს, „არსენა მარაბდელს“ მეუღლე მიკითხავს ხოლმე, დღეში 30-40 გვერდს. ძალიან მომწონს თქვენი რომანი... ერთხელ მაინც მობრძანდით ჩვენთან...

**ლუბა** - მიდი... ერთხელ მაინც მიდი მათთან, ხომ ხედავ, როგორ უნდათ შენი სტუმრობა, ცოტა დაუახლოვდი, თორემ ხომ იცი, რა კაცია არაფერი გავნოს...

**მიხეილი** - რა ვქნა, მე მაგათ გუნდრუკს ვერ ვუკმევ, არ შემიძლია... მე ვერ გამიმეტებენ...

**მიხეილი**. უთახმოების შემდეგი მიზეზი გახდა ცეკას მდივნის გჰანკარგულება, დაენგრიათ მეტეხის პლატოზე არსებული ეკლესია, ინტელიგენციის მცირე ნაწილმა გადავწყვიტეთ გადაგვერჩინა ეს უმნიშვნელოვანესი ძეგლი. დიახ, დიახ, კარგად გვესმოდა, რომ ეს თავგანწირვა იყო, მგრამ.....

**მიხეილი** - შემდეგი უთანხმოება - ცეკას მდივნის განკარგულება ქართული მეტყველებიდან ასო ჰოეს გაუქმებამ გამოიწვია. წერილი მივწერე სტალინს, წარმოიდგინეთ ენათმეცნიერების ინსტიტუტმა პასუხი მიიღო - დარჩეს ისე, როგორც წერდა ილია ჭავჭავაძე და მიხეილ ჯავახიშვილიო. მაგრამ ბერიამ მაინც თავის კაბინეტში დამიბარა.

**ბერია** - /კადრი/ რატომ მე არ მომმართე?! რატომ ამიარე გვერდი? პირდაპირ იქ რად, მისწერე და შეაწუხე, რატომ მე არ მომმართე!

**მიხეილი** - პირადად თქვენგან საქმის სამართლიან გადაწყვეტას არ ველოდი

**ბერია** - შენ გულის სიღრმემდე შეურაცყავი ჩემი თავმოყვარეობა!!! დამახსოვრე!!!

**მიხეილი.** შემდეგუ უთანხმოება რომ ამ „ქალის ტვირთის“ გამოცემის შემდეგ მოხდა.

**ბერია.** ამხანაგო მიხეილ, რად არ ჩათვალეთ ახლაც საჭიროდ ამ წიგნზე მუშაობის პერიოდში ჩვენთან მოსულიყავით, მე ხომ წიგნი გამოვეცი, ჩემი აზრიც გაგეგოთ, ზოგი რამ შეგეთანხმებინათ, ზოგიერთი მითითება მიგეღოთ და საერთოდ განზე რატომ დგახართ! ფერხულში უნდა იყოთ, ფერხულში

**ქეთო** - მეგონა მამას რომ დაიჭერდნენ მთელი საქართველო ფეხზე დადგებოდა. არა, არა ვერ წარმოვიდგენდი, რომ ასე გაწირავდნენ. ყველას საკუთარი თავის შიში ამოძრავებდა. დრომ გადააქცია ხალხი უგრძნობ და მშიშარა ბრბბოდ. სიმხდალე, ვერაგობა ადამიანთა ურთიერთობის ნორმად იქცა და ამას ალბათ სამწუხაროდ გამართლება ჰქონდა, - არავის უნდოდა ყულფში თავის გაყოფა... რას იზამ, ყველა თავის ტყავს უფრთხილდება, კაცმა რომ თქვას, ვერც გაამტყუნებ, დროა ასეთი დრო...

**ბერია** - /კადრი/ ჯავახიშვილის მოთხრობა „დამპატიჟე“, აბუჩად აგდებაა ჩვენი ხალხის, სოფლის კოლექტივიზაციის /ხევს ფურცლებს/ რა არის ეს? რა არის ეს! იმის ნაცვლად, რომ დასეირნობს აქ რუსთაველის პროსპექტზე, ჯავახიშვილმა არ მოიცალა გამგზავრებულიყო სადმე სოფელში, სადაც ის ნახავდა არა თავის დამპატიუეს, არამედ ახალი, საბჭოთა ცხოვრების შემოქმედთ... მიხეილ ჯავახიშვილის „დამპატიჟე“ ყალბი ნაწარმოებია.

**ბერია** - მიხეილ ჯავახიშვილი მთელი თავისი შემოქმედებით, მოქალაქეობრივი პოზიციით, ბიოგრაფიით საბჭოთა მკითხველ მასას აწვდიდა ჩვენი რევოლუციური სინამდვილის აშკარად გაყალბებულ და ცილისმწამებლურ „ნაწარმოებებს“ ჩვენი ლიტერატურა კი უნდა იყოს სახალხო და ასახავდეს კაცობრიობის მოწინავე იდეებს, ლენინ-სტალინის პარტიის იდეებს.

**ბერია** - მიხეილი არ ერიდება მწერალთა შორის კონტრევოლუციურ ლაყბობას. სასწრაფო რეაგირებაა საჭირო... სასწრაფოდ მოიწვიეთ მწერალთა კავშირის ყრილობა

მიხეილი. გიმეორებთ

**ცკ. განყოფილების გამგე** - ამხანაგი მიხეილი არც ისეთი გულუბრყვილო მწერალია... მას დიდი სტაჟი აქვს წარსულის პოლიტიკური ბრძოლებისა და სხვა და სხვა... და სხვა... თქვენი გამოსვლით განცვიფრებული დავრჩი.

**მიხეილი** - ქალბატონო, იმან განგვაცვიფრად, რომ მე კონტრევოლუციონერებთან არავითარი კავშირი არ მქონდა?

**ბერია** - შეუძლებელია ჯავახიშვილს არ სცოდნოდა ისეთი რამ რომელიც უნდა ეღიარებინა...

**მწერალი** - ჩვენ ვიცით, რომ ზოგიერთი მწერალი სისტემატიურად იკრიბებოდა თქვენთან და იქ იყო კარტის თამაში.

**მიხეილი** - რა, არ შეიძლება ბანქოს თამაში? თქვენ გეთაყვა...

**ბერია** - იქ, მარტო კარტის თამაში არ არის...იქ იკრიბება მემარჯვენე ბანაკი მწერლებიდან, სადაც არის ერთგვარი ლაპარაკი ამა თუ იმ საკითხებზე...

**მიხეილი** - ე.ი. თქვენ ამბობთ, რომ ნუღარ იკრიბებიან მწერლები ერთადაო? მეგობრებო

**მწერალი -** უნდა მოგახსენოთ, რომ ჯავახიშვილი...

**ახალგაზრდა მწერალი** - „დამპატიჟე“ ერთ-ერთი ბრწყინვალე მოთხრობაა არა მარტო მიხეილ ჯავახიშვილის პროზაში, არამედ მთელ ქართულ მწერლობაში... გაიხსენეთ მისი „ჯაყოს ხიზნები“, „თეთრი საყელო“, „კურდღელი“, პატარა დედაკაცი

**ცკ. განყოფილების გამგე** - თქვენთვის არ მოუციათ სიტყვა... მოგახსენებთ

**მიხეილი** - ამხანაგებო, უკვე 14 წელიწადია, რაც მე და თქვენ ყოველდღე ერთმანეთს ვხვდებით, ვსაუბრობთ, მაშასადამე საკმაოდ კარგად უნდა მიცნობდეთ, ჩემი ხასიათიც გეცოდინებათ. მე ფიცხი კაცი ვარ და...

**ცკ. განყოფილების გამგე** - მე გურული ვარ და ფიცხიც ვარ, მაგრამ საჭიროა ჩვენ ვიგრძნოთ უფრო მეტი პასუხისმგებლობა

**მიხეილი** - მე, ცაკის წევრი და ორდენოსანი ვარ, ეს ჯილდო ნიშანია დიდი ნდობისა და საპატიო მოვალეობისა, რომელიც ჩემი აზრით მაინცდამაინც არ შემიბღალავს, მაგრამ არც სავსებით გამიმართლებია...

**ბერი**ა - საოცარია, ჯავახიშვილმა თავის მეხსიერებაში ვერ აღადგინა ვერც ერთი ფაქტი, რომელიც ცეკას ცეკას მდივანს კრიტიკის საფუძველს აძლევდა.

**განყ. გამგე** - ხმები, რომელიც ჯავახიშვილის გარშემო არის, რა თქმა უნდა პარტიას არ მოეწონება

**ახალგაზრდა მწერალი** - პაოლო იაშვილი მოვიდა /შემოდის პაოლო/

**ბერია** - თუ ისე მოიქცევი, როგორც საჭიროა შენც დაგიჭერენ. დროა ჭკუა ისწავლო.

**ცკ. მდივანი** - თუ ისე მოიქცევი, როგორც საჭიროა შენც დაგიჭერენ. დროა ჭკუა ისწავლო.

ახალგაზრდა მწერალი - /შემორბის/ პაოლო იაშვილმა თავი მოიკლა.

ბერია. რიობრია პერელამაიუ ვსე..ისეთი არაფერი მოხდა, კრება გააგრძელეთ!...

მწერალი. ამხანაგებო დასხედით, საბჭოთა მწერალი უპირველეს ყოვლისა უნდა იყოს სანჭოთა ხელისუფლების პარტიის ერთგული ადამიანი, მას უნდა უყვარდეს საბჭოთა ხალხი, თავის საბჭოთა სამშობლო, ღრმად სწამდეს მისი ძალა და ძლერება.

**მწერალი** - ჩვენ, საქართველოს საბჭოთა მწერლები სიტყვას გაძლევთ, ამხანაგო ლავრენტი პავლეს ძევ, რომ კიდევ გავაგრძელებთ რევოლუციურ სიფხიზლეს, /ნაკლებად ისმის დანარჩენი ტექსტი/ კიდევ უფრო შევმჭიდროვდებით ლენინ-სტალინის დიადი დროშის ქვეშ და მთელ ჩვენ სიცოცხლეს დაუღალავად მოვახმართ ჩვენი სოციალისტური სამშობლოს აყვავების საქმეს.

**ქეთო** - მაჩაბლის ქ. №13 -ში მწერალთა კავშირში მიმდინარეობდა სასამართლო პროცესი... მსოფლიო სასამართლოების პრაქტიკაში ეს იყო ერთ-ერთი უნიკალური პროცესი. უნიკალური იმიტომ, რომ მოსამართლე და მსაჯულები იყვნენ არა იურისტები, არამედ ხელოვანნი. სასამართლო სავსე იყო ბრალდებებით და არსად არ იყო დამცველი. რაც მთავარია სხდომას ბრალდებელი არ ესწრებოდა... დიახ, ეს იყო ერთ-ერთი და არა ერთადერთი პროცესი, რადგან 1937 წელს ასეთი სხდომები იმართებოდა მთელ სსრკ-ში. იმ დღეს კი მორიგ მსხვერპლს სწირავდნენ... ოფიციალურად ამ პროცესს ერქვა საქ. მწერალთა კავშირის პრეზიდიუმის სხდომა, მაგრამ არსებითად, იგი მართლაც სასამართლო პროცესი იყო. სახელმწიფომ მწერალთა ნაწილი დამსჯელად აქცია... ამჟამად განაჩენი უნდა გამოეტანათ მიხეილ საბას ძე ჯავახიშვილისთვის.

მდივანი. ლევანი მოვიდა

**ბერია** - ისეთი სახე გაქვს, რომ უთუოდ კარგი ამბავი მოიტანე

**გამომძიებელი** - ლავრენტი პავლოვიჩ ჯავახიშვილმა განცხადება

**ბერია** - ეს ცოტაა, კონკრეტული საქმეა საჭირო, კონკრეტული

1. დაასახელოს კონკრეტული შეიარაღებული ფაშისტური ორგანიზაციები.

2. აღიაროს უცხოეთის დაზვერვის აგენტობა.,

3. რაც მთავარია კონკრეტულ პირთა დასახელება, აი, ეს უნდა აიძულო რომ დაწეროს ჯავახიშვილმა.

წადი და როგორც გითხარი ისე დააწერინე.შენც დაეხმარე ლევან.

პატიმრებმა განცხადებები კი არ უნდა წერონ „ჩვენებები“ უნდა მისცენ გამომძიებლებს. ოქმში გააფორმეთ..

გამომძიებელი. მეტი ლოდინის დრო აღარ არის, შენ უკვე გამხელენ ძიების მასალები და პირები, რომლებთან ერთადაც ეწეოდი კონტრევოლუციურ ფაშისტურ მუშაობას, უნდა დაასახელო:

1. შეიარაღებული ფაშისტური ორგანიზაციები.
2. უცხოეთის დაზვერვის აგენტობა.
3. დაასახელო კონკრეტული პირები.

ბერია. **ბერია** - აბა, ამოიღე და დადე მაგიდაზე შენი ჟანგიანი კონტრრევოლუციური ბებუთი... აი, რომ გითქვამს ჩეკისტი გვადგას თავზეო - აი, ახლა ნამდვილად გადგას ჩეკისტი თავზე!...

**მიხეილი** - ზუსტად გადმოუციათ

**ბერია** - ფეოხორა..

**ბერია** - თქვენ იცით, რატომ დაიჭირეთ მიხეილი? /პაუზა/ ჯავახიშვილი 11 ქვეყნის ჯაშუში და ხალხის მოღალატე გამოდგა /პაუზა/ სამი ათას მანეთად გაყიდა საქართველო. პოლონეთის ჯაშუში იყო და მათგან მიიღო ეს თანხა /პაუზა/ ნუთუ ისე გაუჭირდა მიხეილს, რომ ეს გააკეთა. ჩემთვის ეთქვა, რომ უჭირდა და მე მივცემდი ფულს. /პაუზა/ ეს უტყუარი ფაქტებით დადასტურდა. დაკითხვის დროს თვითონ აღიარა ყველაფერი /ქაღალდს აჩვენებს და სასწრაფოდ ინახავს/ ვინ არის მომხრე, რომ მიხეილ ჯავახიშვილი, როგორც ხალხის მტერი, ჯაშუში და დივერსანტი, ფიზიკურად განადგურდეს.

**ახმწერალი**. ბატონო მიხეილ, მიხეილ ბატონო...

**მიხეილი** - ყმაწვილო, მადლობელი ვარ, დღევანდელი თავდადებისა და ჩემი დაცვისათვის, მაგრამ ამას ნუღარ გაიმეორებთ, თორემ თქვენც გავნებენ და მეც ნაკლში ჩამითვლიან - ახალგაზრდებს იბირებსო

**ახალგაზრდა მწერალი** - ბატონო მიხეილ, ხალხი არც მაგდენად ბბრბო არის, რომ მტერი და მოყვარე ვეღარ გაარჩიოს...

**ჯავახიშვილი.** ყმაწვილებო, თქვენ რომელი კუთხიდან ხართ?

**ახ.მწერალი.** ქართლიდან.

**ახ.მწერალი.** ქართლელები ვართ.

**ჯავახიშვილი.** ოოოო, ქართლთან ბევრი ტკბილი მოგონება მაკავშირებს.

**ახ.მწერალი.** ვიცით ბატონო მიხეილ.

**ახ.მწერალი.** თქვენ რომ წერდით: თუ გინდა მშვენიერი ქართული ისწავლო, წადი თამარაშენში.

**ახ.მწერალი.** ან ქურთაში.

**ახ.მწერალი.** იქ ყველაზე საუცხოოდ ლაპარაკობენ ქართულს.

**ახ.მწერალი.** გლეხებიც კი ლიტერატურულ ენას დაუფლებიან.

**ახ.მწერალი.** სხვა რომ არა იყოს რა, ვანო მაჩაბელი ქართრლშია დაბადებული.

**ახ.მწერალი.** აბა, რა! აი, თქვენ რომ წერდით, იქაურმა ქართულმა ხალხურმა ენამ განმაცვიფრა, მოქნილობამ, მხატვრულმა გამოთქმებმა.

**ახ.მწერალი.** გლეხებთან გაცილებით მეტ სიამოვნებას ვგრძნობდიო ქართული ენის მოსმენაზე, ვიდრე თბილისის ქართული გაზეთების რედაქციებშიო.

**ჯავახიშვილი.** ლიახვის ხეობა შემიყვარდა, შემოვლილი მაქვს მთელი ჯავის ხეობა როკამდე.

**ახ.მწერალი.** არა მგონია ლიახვის ხეობის მთიანეთში მყოფნიც ვინმეს ჩამორჩნენ.

**ახ.მწერალი.** თავიაანთი პირველყოფილი სისადავით.

**ჯავახიშვილი.** ბუმბერაზობით.

**ახ.მწერალი.** ბატონო მიხეილ, ქურთაში არ დაწერეთ მოთხრობა „ეკა“?

**ჯავახიშვილი.** დიახ, დიახ! სხვათაშორის, თბილისში რომ დავბრუნდი, ერთ ღამეში დავწერე „ჩანჩურა“, რომელმაც „ცნობის ფურცლის“ კარი შემაღებინა და ჰონორარიც კი მომცეს 50 მანეთი, ეს იმ დროს დიდი ფული იყო ჩემთვის, რომელსაც მანამდე ცალ ფეხზე კალოში მეცვა, მეორეზე ძირგავარდნილი ჩექმა.

**ახ. მწერალი** - ბატონო მიხეილ, დღეს თქვენ...

**მიხეილი** - მე დღეს შევსრულდი ორმოცდაშვიდის.

**ახ. მწერალი** - ორმოცდაშვიდის?

**მიხეილი** - ეს ლექსი ათი წლის წინ დავწერე

თრთოლვით და ეჭვით ვზომავ განვლილსა;

ნეტავ თუ მივეც ხარკი ამვრებსა /ჩემს ერსა/

**მიხეილი** - მე ჯერ არ მითქვამს ჩემი სათქმელი

ღმერთო, მიშველე, ჯერ ნუ გამწირავ,

ჯერ უხვად დამრცა უქნელ-საქნელი

ახ.მწერალი. ისეთ კაცს, რომელსაც თქვენოდენა ტანჯვა-წამება გამოუვლია, არავისი არაფერი მართებს.

მიხეილი. ყმაწვილებო, თქვენ ბევრს მპირდებით, იმედები უნდა გამიმართლოთ. ქართველებს მეორე ოქროს ხანა მოგველის ყმაწვილებო და ვინც ამას დაიჯერებს, ის იმ ხანისთვის რაღაცას შეჰქმნის შეამზადებს, ეს დაიმახსოვრეთ რაც მთავარია, მშვიდობით.

**ბერია** - ვცნობ რა დამტკიცებულად საბრალდებო დასკვნით წარდგენილ ბრალდებას. სამშობლოს ღალატისა, დივერსიულ შეიარაღებული აჯანყების მომზადებისა, ჯაშუშობისა, მავნებლობისა, დივერსიულ ტერორისტულ აქტების მომზადებაში - საქართველოს სსრ სისხლის სამართლის კოდექსის 58-1, 58-2, 58-2, 58-8, 58-9, 58-11, მუხლებით შეეფარდოს ბრალდებულ მიხეილ საბას ძე ჯავახიშვილს სასჯელის უმაღლესი ზომა - დახვრეტა.

ჯურხა. საითკენ გინდა წასვლა? თავ აღმა თუ ავქუე?

ელიზბარი. ქვეით, ჯურხა, მხოლოდ ქვეით...

ჯურხა. რაი გინდა მურდალ ქვეყანაჩი.

ელიზბარი. თეთრი საყელ უნდა გავიკეთო, ჯურხა თეთრი, გესმის, რაც გითხარი.

ჯურხა. მესმის, რაით არ მესმის! ერთხელ მეც მქონდა თეთრი საყელო.

ელიზბარი. ვისი? მერე რად მოიხსენი.

ჯურხა. იმად, რო თეთრი საყელო (ჩვენვი არ ას მიაგონილი ?) მეც მქვანა საყელო, მაგრამ კინარამ დამახრჩო და გადავაგდე.

ელიზბარი. არ მესმის!

ჯურხა. მე ჯერ ტყავი მცვამს და თეთრი საყელო რომ გავიკეთო, ჯერ დრო არ მასულას საყელოსთვი, დროი არ მოდის, ის მიდის და ვინც მას არ გაყვება დაიღუპება, აქ კი დრეც დავკარგეთ და თვეც.

დრო არ მიდის ვაჟიკავ, დროი მავიდ,ჩვენსკენ მავიდ, ჩვენსკენ მავიდ.

ელიზბარი. უნდა მივყვეთ დროს თორემ აღსასრულის დრო დაგვიდგება.

ჯურხა. ძაღლი მგლის ჯიშისაი ას. მგლებს უღალადა და სხვა ჯიშის კაცს შაეგუა.

ელიზბარი. სწორედ მაგიტომ გადარჩა ძაღლი, მგელი კი თითქმის გადაშენდა.

ჯურხა. აგრე, მაგრამ ძაღლმა ისევ ძაღლის ჯიში შაინახა, ისევ ძველი კბილი შაინარჩუნა, ქართველმა კი თეტრი საყელო რომ გაიკეთა, რჯულიც სხვისი მიიღო, ჯანსაღი ველურობა განათლებულ გადაგვარებას სჯობია.

ელიზბარი. ახლა კი მესმის შენი აზრი, ძმაო ჯურხა, კარგად მესმის, მაგრამ მითხარი, განა არ შეიძლება, რომ თეთრი საყელოც მოვიხვიო და ჯიშიც შევინახო.

ჯურხა. შენ რომ ჯურხაანთ კარში ამოხველ, ქართულს ძლივსღა ლაპარაკობდი, ეხლა კი ქართული ენა მაინც შეგრჩების, მიხვდია, რაც გითხარ! ეხლა ხალხი ზვავით მოგვასკდა და ქართულიც კი დაგვავიწყეს, საკუთარი არაფერი არ შეგვარჩინეს, არც ჩოხა, არც ქუდი, არც თვალი და არც ენა.

ელიზბარი. მთაში შეხიზვნა გაქცევაა და მეტი არაფერი, ბრძოლის ველი ქალაქშია და ომსაც იქ მოვიგებთ ან დავმარცხდებით, მე კი იქიდან გამოვიქეცი და დავიმალე.

ჯურხა. იქ ვერ იბრძოლებ ვაჟიკა.

ელიზბარი. შენ კი იბრძვი?

ჯურხა. ქალაქში გაგაწითლებენ.

ელიზბარი. არა ჯურხავ, არა.

ჯურხა. შენ იცი , შენ იცი ადვილი ას თეთრი საყელოს გაკეთება, მაგრამ გაგიმძიმდების ზიდვაი, თუ მაერევი ატარე.

ელიზბარი. მოვერევი, ჯურხა, მოვერდვი, და თუ ვერ მოვერიე, ისევ დავბრუნდები.

ჯურხა. აჰ, არა მჯერა შენი დაბრუნება ვაჟიკავ, არა, ქალაქ წასვლა ადვილი ას, დაბრუნება კი... შენ თეთრი საყელო გაიკეთე, მე კი ისევ ჩემს ტყავჩი ვივლი. ამით მეშინის ვაჟიკავ, რო ხიდი ჩაინგრევის, ხიდი! შენ იქით დარჩები, ერთურთისთვის უცხონი გავხდებით, ახლა შენ იცი...., მე კი ისევ აქეთ ვიქნები..

ძმა ძმის ნათქომს ვეღარ გაიგებს.. მშვიდობით ფიცნაჭამო, მშვიდობით, თუ ნახვამდის, გუდანის ჯვარიმს ას შენი შამწე და მწყალობელი.

**მიხეილი** - /მიხეილი მობრუნდება/ - მე უდანაშაულო ვარ! ქართველი ხალხის და ჩემი სამშობლოს წინაშე არავითარი დანაშაული არ მიმიძღვის, მაგრამ ეახან ზვარაკია საჭირო, მე მზად ვარ საქართველოს თავი შევწირო... თქვენ მე მომსპობთ, მაგრამ იმას ვერასოდეს ვერ წაშლით, რაც დავტოვე. საქართველოს მიწა-წყალზე მე ისეთი მუხა დავრგე, რომლის ფესვებს თქვენ ვერასოდეს აღმოფხვრით. მე გამანადგურებთ იმას კი ვერ მოსპობთ....